
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI


HOTĂRÂRE
Privind aprobarea alocării sumei de 76,00 mii lei din bugetul local al Municipiului Focşani pe anul 2018 pentru organizarea manifestărilor prilejuite de sărbătorirea zilei de 24 Ianuarie, Ziua Unirii Principatelor Române
          Consiliul local al municipiului Focşani, judeţul Vrancea, întrunit în şedinţă ordinară;

- analizând Proiectul de hotărâre iniţiat de Primarul Municipiului Focşani şi raportul de specialitate al Direcţiei relaţii interne şi internaţionale, înregistrat la nr. 93119 din 11.12.2017, privind aprobarea alocării sumei de 76,00 mii lei din bugetul local al Municipiului Focşani pe anul 2018 pentru organizarea manifestărilor prilejuite de sărbătorirea zilei de 24 Ianuarie, Ziua Unirii Principatelor Române;
- văzând avizul favorabil al comisiei pentru buget și administrație publică;

- în baza art. 36 alin.(1) şi (9) şi în temeiul art. 45 alin. (2) din Legea nr. 215/2001  privind administraţia publică locală, republicată în 2007, cu modificările şi completările ulterioare;  

HOTĂRĂŞTE:

Art. 1. – Se aprobă alocarea sumei de 76,00 mii lei din bugetul local al Municipiului Focşani pe anul 2018 pentru organizarea manifestărilor prilejuite de sărbătorirea zilei de 24 Ianuarie, Ziua Unirii Principatelor Române, pentru achiziţionarea de materiale promoţionale (2.000 cocarde tricolore, 3.000 fulare tricolore şi 4.000 steguleţe tricolore), materiale de pavoazare (200 de steaguri tricolore, 200 de steaguri ale Uniunii Europene şi 500 de lance drapel din lemn) şi servicii realizare clip video documentar.
Art. 2. - Prezenta hotărâre va fi comunicată de către Serviciul administrație publică locală, agricultură, compartimentelor, birourilor, serviciilor și Primarului municipiului Focșani, care va asigura executarea acesteia prin Direcţia relaţii interne şi internaţionale şi Direcţia economică.

  PREŞEDINTE DE ŞEDINŢĂ,

               Mihai Nedelcu      
                                 
    Contrasemnează,

                                                                    SECRETARUL MUNICIPIULUI 

                                                                                             FOCSANI

                                                                                   Eduard Marian Corhană 
Municipiul Focşani, 20 decembrie 2017

